Diari Oficial de la Generalitat Valenciana


Sumari del DOGV 5128, del 04-11-2005 (2005/12209)

RESOLUCIÓ de 24 d'octubre de 2005, del conseller d'Agricultura, Pesca i Alimentació, per la qual s'amplia l'import global màxim, per a l'any 2005, de determinades subvencions gestionades per la Sotssecretaria.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5128

Data del DOGV
:   04-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12207


Data del document
:   24-10-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * acta de congrés
    * ajuda econòmica
    * ajuda pública
    * mà d'obra femenina
    * reciclatge professional
    * hàbitat rural
    * ajuda a l'agricultura
    * jove
    * dona
    * associació professional
    * jove agricultor

RESOLUCIÓ de 24 d'octubre de 2005, del conseller d'Agricultura, Pesca i Alimentació, per la qual s'amplia l'import global màxim, per a l'any 2005, de determinades subvencions gestionades per la Sotssecretaria. [2005/X12107]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvenció que les financen i l'import global màxim que s'hi destina. Estos extrems depenen de la Llei Anual de Pressupostos, en estos moments, la Llei 14/2004, de 29 de desembre, de Pressupostos de la Generalitat Valenciana, per a l'exercici 2005 (DOGV núm. 4915, de 31.12.2004).
  
L'Ordre de 14 de juny de 2005, de la Conselleria d'Agricultura, Pesca i Alimentació (DOGV núm. 5033, de 22.06.2005), va establir els imports globals màxims de determinades línies pressupostàries corresponents a subvencions gestionades per la Sotssecretaria per al present exercici de l'any 2005, estos imports han sigut modificats per Acord del Consell de 9 de setembre de 2005, per la qual cosa procedix la publicació dels nous imports.
  
Per les raons exposades, vista la proposta del subsecretari, en l'exercici de les funcions que tinc atribuïdes, resolc:
  
Primer
  
Es modifica l'import global màxim destinat l'any 2005, de les subvencions regulades per les disposicions indicades en este article i gestionades per la Sotssecretaria, en els termes que a continuació s'assenyalen:
  
Programa 711.10. Direcció i Servicis Generals.
  
- Ordre de 6 d'abril de 1999, de la Conselleria d'Agricultura, Pesca i Alimentació, per la qual es regula la concessió d'ajudes a actuacions que promoguen la integració de la dona en l'àmbit rural (DOGV núm. 3.479 de 22.03.1999).
  
Codi línia: T2814000.
  
S'incrementa en 18.250,00 euros, i resulta un import global màxim de 63.000 euros.
  
Mantenen la seua vigència els altres aspectes que es regulen en la indicada ordre de referència.
  
- Ordre de 24 de març de 2000, de la Conselleria d'Agricultura, Pesca i Alimentació, per la qual es regula la concessió d'ajudes per a la promoció associativa i representativa dels jóvens agricultors (DOGV núm. 3.727 de 10.04.2000).
  
Codi línia: T3045000.
  
S'incrementa en 31.748,26 euros, i resulta un import global màxim de 63.496,52 euros.
  
Mantenen la seua vigència els altres aspectes que es regulen en la indicada ordre de referència.
  
Segon
  
La present resolució posa fi a la via administrativa. Es podrà interposar, amb caràcter previ i potestatiu, recurs de reposició davant el conseller d'Agricultura, Pesca i Alimentació en el termini d'un mes, comptat a partir de l'endemà de la publicació, o ser impugnada directament davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú i en l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.